วันอาทิตย์ที่ 4 ตุลาคม 2563
รัฐบาลเตรียมพัฒนาท่าเรือบก และโครงสร้างพื้นฐานด้านคมนาคมขนส่งเพื่อพัฒนาระเบียงเศรษฐกิจภาคใต้เพื่อเชื่อมโยงการขนส่ง อ่าวไทย-อันดามันก้าวสู่การเป็นศูนย์กลางการขนส่งและโลจิสติกส์ของภูมิภาค
รัฐบาลเตรียมพัฒนาท่าเรือบก และโครงสร้างพื้นฐานด้านคมนาคมขนส่งเพื่อพัฒนาระเบียงเศรษฐกิจภาคใต้เพื่อเชื่อมโยงการขนส่ง อ่าวไทย-อันดามันก้าวสู่การเป็นศูนย์กลางการขนส่งและโลจิสติกส์ของภูมิภาค
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าจากการลงพื้นที่ตรวจราชการของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมที่ท่าเรือแหลมฉบังเมื่อวันที่1ตค.ที่ผ่านมานั้นเป็นการติดตามแนวทางการเชื่อมโยงท่าเรือแหลมฉบังกับนานาชาติโดยการพัฒนาท่าเรือแหลมฉบังระยะที่3โครงการท่าเรือทางบก(Dry Port)การศึกษารูปแบบการเชื่อมโยงอ่าวไทยและทะเลอันดามันด้วยโครงการปรับปรุงท่าเรือน้ำลึกระนองและท่าเรือชุมพรโครงการพัฒนาLandbridgeเชื่อมท่าเรือชุมพรและท่าเรือระนองและโครงการสะพานไทย
ทั้งนี้ในปัจจุบันท่าเรือแหลมฉบังระยะที่1มีขีดความสามารถในการรองรับตู้สินค้าคอนเทนเนอร์ขนาด20ฟุตหรือTwenty Foot Equivalent Unit (TEU)ได้4.3ล้านตู้ระยะที่2รองรับได้6.8ล้านTEUและเมื่อพัฒนาระยะที่3เสร็จสมบูรณ์แล้วจะรองรับได้เพื่มอีก7.0ล้านTEUรวมทั้งสิ้นเป็น18.1ล้านTEU
ในส่วนของท่าเรือบก(Dry Port)นั้นหมายถึงบริเวณพื้นที่ตอนในของประเทศที่มีการดำเนินงานเป็นศูนย์โลจิสติกส์ซึ่งทำหน้าที่เสมือนท่าเรือแต่ไม่มีการขนถ่ายสินค้าขึ้น-ลงเรือเป็นการรองรับขนส่งสินค้าระหว่างประเทศในระบบคอนเทนเนอร์และมีการเชื่อมต่อการขนส่งได้หลายรูปแบบโดยมีการขนส่งทางรางเป็นหลักและจากการศึกษาพื้นที่ที่มีศักยภาพในการจัดตั้งท่าเรือบกเพื่อสนับสนุนการให้บริการท่าเรือแหลมฉบังพบว่าจังหวัดที่เหมาะสมคือฉะเชิงเทราขอนแก่นนครราชสีมาและนครสวรรค์โดยคาดว่าจะดำเนินการก่อสร้างท่าเรือทางบกที่จ.ฉะเชิงเทราได้ในปี2567จ.ขอนแก่นและจ.นครราชสีมาได้ในปี2568และจ.นครสวรรค์ได้ในปี2570และคาดการณ์ปริมาณการขนส่งผ่านท่าเรือบกในปี2565จาก2.8ล้านTEUเพิ่มขึ้นเป็น4.8ล้านTEUในปี2600
สำหรับการพัฒนาโครงสร้างพื้นฐานด้านการคมนาคมขนส่งเพื่อพัฒนาระเบียงเศรษฐกิจภาคใต้เพื่อเชื่อมโยงการขนส่งระหว่างอ่าวไทยและอันดามันนั้นปัจจุบันประเทศไทยได้มีการพัฒนาท่าเรือน้ำลึกจังหวัดระนองให้เป็นท่าเรือสินค้าคอนเทนเนอร์ซึ่งตามโยบายได้กำหนดให้เป็นประตูการค้าฝั่งอันดามันของประเทศไทยโดยสามารถขนส่งสินค้าเชื่อมโยงเส้นทางการเดินเรือระหว่างท่าเรือระนองกับท่าเรือในกลุ่มประเทศในแถบเอเชียใต้โดยการขนส่งสินค้าผ่านท่าเรือน้ำลึกระนองดังกล่าวจะสามารถลดระยะเวลาและค่าใช้จ่ายในการขนส่งสินค้าเพราะไม่ต้องผ่านช่องแคบมะละกา(สิงคโปร์)ทั้งนี้กระทรวงคมนาคมมีแนวคิดที่จะพัฒนาท่าเรือจังหวัดชุมพรเพิ่มเติมเพื่อพัฒนาให้เป็นสะพานเศรษฐกิจเชื่อมฝั่งทะเลอันดามันและอ่าวไทย(Land bridge)โดยโครงการLand bridgeนี้จะเป็นการขยายขีดความสามารถการพัฒนาทางเศรษฐกิจของพื้นที่ภาคใต้ของประเทศด้วยที่ตั้งที่เป็นยุทธศาสตร์การค้าโลกสามารถเชื่อมประเทศไทยอาเซียนจีนอินเดียตลอดจนเชื่อมโยงประเทศกลุ่มประเทศตะวันออกไกลเข้ากับกลุ่มประเทศตะวันออกกลางและสภาพยุโรปให้สะดวกยิ่งขึ้น
รูปแบบการพัฒนาสะพานเศรษฐกิจนี้จะประกอบไปด้วยท่าเรือพาณิชย์ที่เป็นมิตรกับสิ่งแวดล้อมบริเวณปลายทั้งสองด้านของฝั่งทะเลจ.ระนองและจ.ชุมพรโดยมีการพัฒนาระบบขนส่งสินค้าเพื่อเชื่อมโยงท่าเรือทั้งสองแห่งด้วยทางรถไฟและทางหลวงพิเศษระหว่างเมือง(มอเตอร์เวย์)คู่ขนานบนเส้นทางเดียวกันเพื่อลดผลกระทบจากการเวนคืนที่ดินกับภาคประชาชนสำหรับรูปแบบการดำเนินโครงการรัฐบาลจะลดการใช้งบประมาณและเพิ่มประสิทธิภาพการบริหารจัดการโดยเปิดโอกาสให้ภาคเอกชนที่มีความรู้ความเชี่ยวชาญมาร่วมพัฒนาโครงการด้วยและจะมีการรับฟังความเห็นอย่างรอบด้านเพื่อให้ประชาชนได้มีส่วนร่วมอย่างแท้จริงซึ่งในปัจจุบันกระทรวงคมนาคมได้รับความเห็นชอบจากท่านนายกรัฐมนตรีให้ใช้งบประมาณปี2563 (งบกลางฯ)เพื่อดำเนินการศึกษาความเหมาะสมออกแบบเบื้องต้นประเมินผลกระทบสิ่งแวดล้อมและวิเคราะห์รูปแบบโมเดลการพัฒนาการลงทุน(Business Development Model)
สำหรับโครงการสะพานไทยนั้นเป็นโครงการก่อสร้างสะพานข้ามอ่าวไทยโดยเบื้องต้นกำหนดทางเลือกไว้2เส้นทางดังนี้ 1)แหลมฉบัง-เพชรบุรีระยะทาง86กม.และ2)พัทยา-ประจวบคีรีขันธ์ระยะทาง110กม.โดยสำนักงานนโยบายและแผนการขนส่งและจราจร(สนข.)กระทรวงคมนาคมและสำนักงานคณะกรรมการนโยบายเขตพัฒนาพิเศษภาคตะวันออก(สกพอ.)ได้ร่วมกันดำเนินการศึกษาความเป็นไปได้เบื้องต้นของโครงการ(Pre-feasibility Study)
ทั้งนี้นายกรัฐมนตรีได้ย้ำการเดินหน้าตามแผนยุทธศาสตร์ชาติเพื่อให้ไทยเป็นศูนย์กลางเครือข่ายโลจิสติกส์ของภูมิภาคทั้งการขนส่งสินค้าและการสัญจร โดยได้กำชับว่าในการศึกษาโครงการต่างๆนั้นต้องสร้างความเชื่อมโยงให้เห็นความคุ้มค่าในการลงทุนและเกิดผลประโยชน์เชิงเศรษฐกิจและใช้รูปแบบการลงทุนแบบPPPเพื่อประหยัดงบประมาณเพื่อสามารถนำเงินงบประมาณไปช่วยเหลือประชาชนได้อย่างเต็มที่และการดำเนินการทุกอย่างต้องโปร่งใสไม่ให้เกิดผลประโยชน์ทับซ้อนโดยยึดประโยชน์ของประเทศและประชาชนเป็นสำคัญนอกจากนั้นทุกหน่วยงานต้องเร่งทำงานใช้ช่วงโควิด-19เตรียมพร้อมประเทศเสริมความได้เปรียบทางเศรษฐกิจเพื่อให้ไทยเป็นประเทศแรกๆที่จะฟื้นตัวจากภาวะเศรษฐกิจถดถอยหลังวิกฤตโควิด-19ผ่านไปแล้ว
..................................
กลุ่มประชาสัมพันธ์และเผยแพร่ สำนักโฆษก